Okresná prokuratúra Senica 
Janka Kráľa 735, 905 45 Senica 	

Sp. zn. : Pv 284/14/2205	Senica, 24.8.2015
EEČ : 2-19-59-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 25.7.2014, spisová značka Pv 284/14/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX v čase asi o XXXXX h v obci XXXXX v pohostinstve zvanom „XXXXX“, pri konflikte ktorý tam prebiehal počas prevádzky medzi ďalšími  návštevníkmi pohostinstva, bezdôvodne fyzicky napadol XXXXX tým spôsobom, že ho päsťou pravej ruky udrel do oblasti ľavého oka, čím mu spôsobil hematóm pod ľavým okom, pre ktoré zranenie bol jednorazovo ošetrený. 

Uznesením prokurátora Okresnej prokuratúry Senica zo dňa 25.7.2014, spisová značka Pv 284/14/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátorky Okresnej prokuratúry Senica sp. zn. Pv 284/14/2205 zo dňa 25.07.2014 bolo voči obvinenému XXXXX podľa § 216 odsek 1 Trestného poriadku podmienečne zastavené trestné stíhanie pre prečin výtržníctva podľa § 364 odsek 1 písmeno a/ Trestného zákona, pričom mu bola určená skúšobná doba v trvaní 1 /jeden/ rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 09.08.2014. 
          Po uplynutí skúšobnej doby som zistila, že obvinený XXXXX sa v skúšobnej dobe podmienečného zastavenia trestného stíhania nedopustil žiadneho protiprávneho konania. Zo zadovážených správ vyplýva, že nebol prejednávaný pre priestupok a negatívne hodnotený nie je ani v mieste trvalého bydliska. Podľa aktuálneho odpisu registra trestov nebol v skúšobnej dobe súdne trestaný.  
S poukazom na tieto okolnosti je možné skonštatovať, že obvinený XXXXX v určenej skúšobnej dobe viedol riadny život a vyhovel uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 
Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka